Kurt Elling
Store norske leksikon,Kunst og estetikk,Musikk,Jazz,Nord-Amerikanske jazzutøvere og -ensembler, 1980 til i dag
Kurt Elling er en amerikansk jazzsanger og komponist. Han har siden 1990-tallet vært en svært populær og kritikerrost sanger og låtskriver. Musikalsk har han tydelige røtter i tradisjonstro og melodiøs jazz inspirert av standardrepertoaret, men han blander også inn innflytelser fra nyere og mer harmonisk utfordrende jazz, beatpoesi og tekstlig improvisasjon.
Han albumdebuterte under eget navn i 1995 med albumet Close Your Eyes på Blue Note Records. Foruten en rekke album under eget navn, har Elling samarbeidet med navn som Brad Mehldau, Branford Marsalis og norske Silje Nergaard. Han har vunnet to Grammys for beste jazzvokal-album; i 2009 for Dedicated To You og i 2020 for Secrets Are The Best Stories.Elling skriver ofte ny tekst over instrumentale melodilinjer, for eksempel eldre jazzstandarder og andre utøveres (instrumentale) solo. På sporet Dolores Dream fra debutalbumet for eksempel, har Elling laget tekst over melodilinjen til Wayne Shorters låt Dolores fra Miles Davis' album Miles Smiles (1967). Utvalgte utgivelser Close Your Eyes (1995)  Live in Chicago (2000)  Man in the Air (2003)  Dedicated To You: Kurt Elling Sings The Music Of Coltrane And Hartman (2009)  Passion World (2015)  Secrets Are The Best Stories (2020) Les mer i Store norske leksikon jazz musikk i USA